Publication: Magyar Közlöny
Issue: MK-2010-185 (Year: 2010, Number: 185)
Era: contemporary
Section: 1996, 509, 513.; 31/2000. (X. 20.) AB határozat, ABH 2000, 210, 212–213.] A törvényhozó tehát szabadon határozza meg
Paragraph Index: 151

1996, 509, 513.; 31/2000. (X. 20.) AB határozat, ABH 2000, 210, 212–213.] A törvényhozó tehát szabadon határozza meg a választókerületi beosztást, a jelöltállítás, a szavazás és a mandátumszerzés rendjét. Az Alkotmánybíróság az Abh.-ban – a választójogra, azon belül elsõsorban a választójog egyenlõségére vonatkozó korábbi gyakorlatát összefoglalva – megállapította, hogy az Alkotmány 71. § (1) bekezdésébe foglalt egyenlõ választójog elvébõl fakadó alkotmányossági követelmények érvényesülését „jelentõsen befolyásolja a törvényhozó által létrehozott választási rendszer”. (ABH 2005, 246, 249.) Az Alkotmánybíróság tehát az Abh.-ban az Alkotmány alapján arra a következtetésre jutott, hogy a választási rendszert a törvényhozónak kell szabályoznia, törvényben kell intézményesítenie. Az Alkotmánybíróság az Abh.-ban kiemelte, hogy a Vjt.-nek a megyékben és a fõvárosban az egyéni választókerületek számát, illetve a területi választókerületenként megszerezhetõ mandátumok számát megállapító 2. számú melléklete, valamint a Vr.-nek az egyéni és területi választókerületeket meghatározó melléklete „az Alkotmány 71. § (1) bekezdésének végrehajtására szolgáló rendelkezések”. (Abh., ABH 2005, 246, 254.). Az Abh. emellett azt is rögzítette, hogy „[a]z egyenlõ választójog elvének érvényesülése függ a Vjt. 2. számú mellékletének és a Vr. mellékletének tartalmától.” (ABH 2005, 246, 254.) Ezen túlmenõen az Abh. a mulasztásban megnyilvánuló alkotmányellenesség megállapítása kapcsán felsorolta azokat a tárgyköröket, amelyeket a választási rendszer részeként kétharmados törvényben kell szabályozni. Ennek elmulasztása ugyanis „az Alkotmány 71. § (1) bekezdésében rögzített egyenlõ választójog alapelve és azon belül a szavazatok súlyára vonatkozó alkotmányossági követelmények sérelmével” jár együtt. (ABH 2005, 246, 259.) Az Abh. szerint a jogalkotói mulasztás alapvetõen a következõ tárgykörökre nézve okozott alkotmányellenességet: a választókerületek területének megállapításánál és módosításánál irányadó szempontok meghatározása; a választókerületek nagysága közötti megengedett eltérés mértékének rögzítése; az egyéni választókerületek területének és a területi listákhoz tartozó mandátumok számának idõszakos felülvizsgálatát végzõ intézmény kijelölése; a felülvizsgálat idejének, rendjének és eljárásának szabályozása; a felülvizsgálat során a kiegyensúlyozottság és elfogulatlanság követelményeit biztosító törvényi garanciák elõírása. (ABH 2005, 246, 257–258.) Ezek azok a tárgykörök, amelyeket az Abh. alapján az Országgyûlésnek már 2007. június 30-ig kétharmados törvényben kellett volna szabályoznia. Az Abh.-ban foglaltakból következik, hogy az egyéni választókerületek területének megállapítása, a területi választókerületekben megszerezhetõ mandátumok száma, valamint az egyes választókerületekre jutó választópolgárok száma közvetlen összefüggésben van a választójog érvényesülésével, ezen belül az egyenlõ választójog alapelvével. Az Abh. szerint ugyanis: „Az egyéni választókerületek megyénkénti megoszlása (Vjt. 2. számú melléklete) és az egyes választókerületek területének körülírása (Vr. melléklete) alapvetõen befolyásolja az egyéni jelöltekre leadható szavazatok súlyát. A területi választókerületekben megszerezhetõ mandátumok megyénkénti elosztása (Vjt. 2. számú melléklete) pedig a területi listás szavazatok súlyát határozza meg. E miatt a hatályos szabályozásban alapvetõen a vizsgált két mellékleten múlik, hogy teljesül-e az Alkotmánybíróság által (...) kifejtett két alkotmányossági követelmény: az egyéni választókerületekben a választásra jogosultak száma a lehetõ legkisebb mértékben és csak megfelelõ alkotmányos indokkal térhet el egymástól; az egyes területi választókerületenként megszerezhetõ országgyûlési képviselõi mandátumok számának szorosan igazodnia kell a választásra jogosultak számához.” (Abh., ABH 2005, 246, 254.) A fentieket figyelembe véve a választójog érvényesülésével, s ezen belül az egyenlõ választójog elvével közvetlen összefüggésben azok, a jelenleg az Országgyûlés mulasztásban megnyilvánuló alkotmánysértése miatt még meg nem alkotott alapvetõ elvek, szabályok és garanciák állnak, melyek a választókerületek kialakításának és módosításának a választási rendszer lényegéhez tartozó kereteit adják. Az Alkotmánybíróság az Abh.-ban e szabályokra nézve állapított meg mulasztást, s ezek – kétharmados törvényi szintû – megalkotására kötelezte a törvényalkotót. A konkrét egyéni választókerületi határok rögzítése ezekhez a garanciális jellegû (jelenleg hiányzó) kétharmados törvényi szabályokhoz, illetve az Alkotmányban foglaltakhoz képest végrehajtó jellegû szabálynak minõsül, összefüggésük a választójoggal és a választási rendszerrel a garanciális szabályokon keresztül érvényesül. Ezért – a kétharmados törvényben szabályozott garanciák megalkotása esetén – a konkrét egyéni választókerületi határok rögzítéséhez, – amennyiben ez jogszabályi formában történik –, elegendõ az egyszerû többséggel elfogadott törvény. Így egyszerre biztosítható a választójog egyenlõségének érvényesülése, valamint a szabályozás rugalmassága, melyet az Alkotmánybíróság a választókerületek kialakításánál lényeges szempontnak minõsített (Abh., ABH 2005, 246, 258.).

Source: https://magyarkozlony.hu/hivatalos-lapok/ae4957eabc6c90598b7e2ea1907136a769c0b154/dokumentumok/98e36ce8cb3d74f41d806ab74abf96666019e342/letoltes